open-index/open-wikipedia-markdown huggingface dataset:
Matti Mäkelä (jalkapalloilija)

**Matti Mäkelä** (s. 14. tammikuuta 1939 Tampere) on suomalainen entinen jalkapalloilija ja jalkapallovalmentaja. Mäkelä pelasi pääsarjatasolla aikana 1957–1975. Maajoukkuetta hän edusti 35 kertaa ja toimi myös joukkueen kapteenina. Mäkelä oli vuoden 1966 paras jalkapalloilija. Mäkelälle on myönnetty Suomen Palloliiton kultainen ansiomerkki ja hänet on aateloitu Suomen jalkapallon Hall of Fame -galleriaan. Matin poika Mikko on jääkiekkoilija.

## Ura

Mäkelä pelasi keskikenttämiehenä sekä nuorempana myös hyökkääjänä. Hän edusti urallaan useita tamperelaisia seuroja. Mäkelä pelasi pääsarjatasolla vuosina 1957–75. Ilves-Kissojen lisäksi hän pelasi Tampereen Palloilijoissa 1961–1965 ja Upon Pallossa 1966–1967 sekä yhden kauden Tampellan Palloilijoissa ja Tampereen Ilveksessä. Mäkelän suurin saavutus seuratasolla oli Tampereen Palloilijoissa 1962 voitettu pronssi. Pitkällä urallaan Mäkelä pelasi pääsarjassa 200 ottelua ja teki niissä 42 maalia.

Valmentajana Mäkelä toimi Tampereen Pallo-Veikoissa ja PP-70:ssä, sekä pelaajavalmentajana Toijalan Pallo-49:ssä.

Maajoukkueetta Mäkelä edusti 35 A-maaottelussa (1 B, 2 nuorten maaottelua) ja toimi myös sen kapteenina. Maajoukkuetasolla Mäkelän saavutuksiin kuuluu muun muassa vuoden 1966 Pohjoismaiden mestaruus. 

Urheilutoimittajain liitto valitsi hänet vuoden pelaajaksi 1966, Vuoden urheilija -äänestyksessä tuloksena oli 11. sija 179 äänellä, Eero Mäntyrannan voittaessa (973 ääntä). Mäkelä kiilasi joukkueurheilijana poikkeuksellisesti muun muassa ralliautoilija Rauno Aaltosen, mäkihyppääjä Veikko Kankkosen sekä keihäänheittäjien Pauli Nevalan ja Jorma Kinnusen edelle.

Futari-lehti valitsi vuonna 1994 Mäkelän Lahden dream-teamiin keskikentälle mm. Jari Litmasen rinnalle.

Suomen palloliitto nimesi Mäkelän 11. lokakuuta 2015 maajoukkueen Gladiaattoriksi.

Mäkelä valittiin Suomen jalkapallon Hall of Fameen vuonna 2018. SPL on myöntänyt Mäkelälle kultaisen ansiomerkin.

Matti Mäkelän poika Mikko Mäkelä on entinen NHL- ja maajoukkuetason jääkiekkoilija (jääkiekkoleijona numero 139).

## Lähteet
* 
* Futari 6/1994.

### Viitteet
Berit Johansson

**Berit Johansson** (s. 9. toukokuuta 1945) on ruotsalainen muotoilija, joka on suunnitellut erityisesti lasia. Hän oli suunnittelijana Orreforsin lasitehtaalla 1969–1975 hopeaseppänä ja lasinmuotoilijana sekä 1979–1985 muotoilijana. 1985 hän aloitti Ulf Johanssonin kanssa yhteistyön Älghultissa, ja on tehnyt siellä pääosan taidelasistaan. Lasi on ollut hänen pääasiallisin materiaalinsa kansainvälisesti. Vuodesta 1990 hän on työskennellyt lähinnä Italiassa venetsialaisen Salvatin kanssa yhteistyössä, mutta hän työskentelee myös Paulyn lasitehtaalla Muranon saarella.
 
Johansson on opiskellut Pernbyn taidekoulussa 1963, Konstfackskolanissa Tukholmassa 1964–1969 sekä ulkomailla Englannissa, Italiassa ja Yhdysvalloissa.

## Lähteet
*Berit Johanssonin kotisivu
The Good, The Bad and The Ugly – Western Movie Themes

**The Good, The Bad and The Ugly – Western Movie Themes** on vuonna 1995 ilmestynyt kokoelmalevy suosituimpien lännenelokuvien tunnuskappaleista.

## Kappaleet
# *"[[Hyvät, pahat ja rumat]]"* -elokuvan teema
# *"[[Huuliharppukostaja]]"*-elokuvan teema
# *"[[7 rohkeata miestä]]"* -elokuvan teema
# *"[[Rio Bravo]]"* -elokuvan teema
# *"[[High Noon]]"* -elokuvan teema
# *"[[The Green Leaves of Summer]]"* -elokuvan teema
# *"[[Ammattitappaja]]"*-elokuvan teema
# *"[[Kourallinen dollareita]]"* -elokuvan teema
# *"[[Näin valloitettiin Villi Länsi]]"* -elokuvan teema
# Huuliharppusoolo elokuvasta *Huuliharppukostaja*
# *"[[Ballad of The Alamo]]"* -elokuvan teema
# *"[[Johnny Guitar]]"* -elokuvan teema
# *"[[Bonanza]]"*-televisiosarjan teema
# *"[[Nimeni on Nobody]]"* -elokuvan teema
# *"[[Hirttäkää heidät]]"* -elokuvan teema
# *"[[Vain muutaman dollarin tähden]]"* -elokuvan teema
# *"[[Kova kuin kivi (vuoden 1969 elokuva)|Kova kuin kivi]]"* -elokuvan teema
# *"[[Seitsemän rohkean paluu]]"* -elokuvan teema
Semi Nuoranen

**Semi Nuoranen** (s. 14. joulukuuta 1941 Hollola) on suomalainen entinen jalkapalloilija.

Nuoranen pelasi urallaan Lahden Reippaassa ja Tampereen Ilves-Kissoissa. Hän voitti Reippaassa Suomen mestaruuden 1963 sekä Suomen cupin 1964 ja 1972.
Hän kävi myös skotlantilaisessa Partick Thistlessä kaudella 1965-1966.

Maajoukkueessa Nuoranen pelasi 33 maaottelua, joissa hän teki kaksi maalia.

## Lähteet
Saloninus

**Publius Licinius Cornelius Valerianus Saloninus** (noin 242 – syksy 260) oli Rooman keisari Gallienuksen ja hänen vaimonsa Cornelia Saloninan toiseksi vanhin poika. Hän oli syntynyt noin vuonna 242, mutta hänen elämästään ennen vuotta 258 ei tiedetä juuri mitään. Kun Gallienuksen vanhin poika Valerianus II kuoli vuonna 258, Gallienus nimitti noin 16-vuotiaan Saloninuksen seuraajakseen (*[[Caesar (arvonimi)|caesar]]*) ja lähetti tämän Colonia Agrippinan kaupunkiin Germania Inferiorin provinssiin yhdessä pretoriaaniprefekti Silvanuksen kanssa. Gallienus taas lähti taistelemaan alemanneja ja gootteja vastaan. 

Kesällä 260 Gallienuksen isä ja kanssahallitsija Valerianus joutui persialaisten vangitsemaksi. Kaappauksen jälkeisessä sekasorrossa ilmestyi monia kapinoita ympäri valtakuntaa. Galliassa Germania Inferiorin maaherra Postumus yritti jakaa frankeilta saadun sotasaaliin sotilailleen, mutta Silvanus ja Saloninus eivät hyväksyneet tätä. Tällöin Postumuksen sotilaat suuttuivat ja huusivat komentajansa keisariksi. Postumuksen armeija hyökkäsi Silvanuksen joukkoa vastaan ja piirittivät Colonia Agrippinan, minne Silvanus ja Saloninus olivat paenneet. Saloninus yritti saada kaupungin joukkojen ja asukkaiden tuen puolelleen julistamalla itsensä keisariksi (*[[Augustus (arvonimi)|augustus]]*) ja lyöttämällä kolikoita juhlistamaan tätä. Se ei kuitenkaan onnistunut, ja monen viikon piirityksen jälkeen turhautuneet kaupungin asukkaat päättivät ottaa asian omiin käsiinsä ja murhasivat Silvanuksen ja Saloninuksen, jonka jälkeen he avasivat porttinsa Postumuksen joukoille. Gallienus, jolla oli tuolloin kiireitä lukuisten vihollisten ja vallananastajien kanssa Tonavalla, ei pystynyt tekemään mitään piiritettyjen hyväksi.

## Lähteet
*
*
*
*
Gainesville

**Gainesville** voi tarkoittaa seuraavia asioita:

* Gainesville, kaupunki Alabamassa
* Gainesville, kaupunki Floridassa
* Gainesville, kaupunki Georgian osavaltiossa
* Gainesville, kaupunki Missourissa
* Gainesville, kaupunki New Yorkissa
* Gainesville, kaupunki Texasissa
* Gainesville, census-designated place Virginiassa
Papukaija G. Pula-ahon seikkailut

**Papukaija G. Pula-ahon seikkailut** on Spede Pasasen kirjoittama ja Tampereen keskuspainon/Lehmuksen vuonna 1964 julkaistu kirja. Teos sisältää 23 Spede Pasasen 1960-luvun radio-ohjelmissa esitettyä Papukaija G. Pula-aho-sketsiä, joista kolmesta ei ole säilynyt äänitaltiointia.

Teoksen kuvituksesta vastasi Olli Tasanen. Osaa kirjan kuvituksesta käytettiin myös EMI Finlandin vuonna 2002 ilmestyneessä CD-julkaisun *[[Pure nenääs!|Pure nenääs! - Kaikki sketsit ja seikkailut 1960–1964]]* kansipaperissa. 

## Lähteet
Jäinen lohikäärme

**Jäinen lohikäärme** on Heikki Ojan vuonna 2001 ilmestynyt tieteisnovellien kokoelma, joka kerää yhteen hänen 1980-luvulla kirjoittamiaan novelleja. 

## Sisällys
* Raimo Nikkonen: Esipuhe
* Heikki Oja: Kirjoittajan alkusanat
* *Maailmanrekisteri*
* *Jäinen vaeltaja*
* *Pääjohtaja*
* *Syrjäinen maailma*
* *Ran palvelija*
* *Mies tulevaisuudesta*
* *Lumiyö*
* *Tulppaanikukkula*
* *Jäinen kohtaus*
* *Yksin*
* *Universaalinen rakkaus*
* *Vankila*

## Lähteet
* 

## Aiheesta muualla
* Kanerva Eskola: Entisen salanimen palikkascifiä. Kiiltomato.net 3.7.2001.
Edward Frankland

**Edward Frankland** (18. tammikuuta 1825 – 9. elokuuta 1899) oli englantilainen kemisti. Hän oli veden analysoinnin asiantuntija ja kehitti valenssin käsitteen. Hän oli myös yksi organometallikemian kehittäjistä. 

## Lähteet
Evangelisch-Lutherische Gebetsbruderschaft

**Evangelisch-Lutherische Gebetsbruderschaft** () on saksalainen luterilainen veljestö miehille ja naisille. Se jakautuu Pohjois- Keski- ja Etelä-Saksan konventteihin, joilla jokaisella on oma historia. Keski-Saksan konventti on perustettu 1954 Leipzigissa.

Evangelisch-Lutherische Gebetsbruderschaftin identiteetti on tunnustuksellinen luterilainen. Veljestön elämään kuuluvat hetkirukoukset, joita varten sillä on oma saksankielinen breviario, *Breviarium Lipsiensae*. Veljestön liturginen vaikutus ulottuu myös Pohjois-Amerikkaan, jossa tunnustuksellinen luterilainen *Lutheran Liturgical Prayer Brotherhood* on syntynyt sen inspiroimana ja käyttää englanninkielistä breviaaria, jonka pääasiallisena lähteenä on Breviarium Lipsiensae. 

## Aiheesta muualla
*virallinen kotisivu 
*Lutheran Liturgical Prayer Brotherhood
Rauhanjuna

**Rauhanjuna** oli suomalaisten taiteilijoiden rauhankampanja, joka toteutettiin keväällä 1982. Rauhanjuna kävi kymmenen päivän kymmenillä eri paikkakunnilla ja pysähtyi esitysten ja keskustelutilaisuuksien ajaksi rautatieasemilla. Lisäksi ohjelmassa oli tilaisuuksia muun muassa kouluissa, työpaikoilla ja sairaaloissa. Mukana oli satoja taiteilijoita eri taiteen aloilta. Hanke oli alkujaan Pekka Milonoffin idea. Rauhanjunan tarkoituksena oli rauhankasvatuksen tukeminen ja ydinaseettoman Pohjolan edistäminen.

Kiertueen alussa kyseessä oli kuusi erillistä vaunua ja diskovaunu Helsinki–Turku-pikajunan perässä. Siitä eteenpäin juna kulki omalla veturilla lähinnä öisin, jotta muulle liikenteelle ei olisi häiriötä. Suomen valtio tuki hanketta 200 000 markan suuruisella avustuksella.

Kirjailijoita osallistui hankkeeseen *Pitkä juna. Det långa tåget* -antologialla.

M. A. Numminen teki singlen ”Sota on rahaa”/ ”Oo, Susanna!” Rauhanjuna-kiertueen ohjelmistoon. Se julkaistiin Johanna-levymerkillä.

Kim Weckström toimitti tapahtumasta Yleisradiolle *Rauhanjuna*-televisioreportaasin. 

## Viittauksia aiheeseen suomalaisessa kulttuurissa
Veikko Huovinen kirjoitti oman näkemyksensä Rauhanjunasta kokoelmassa *Ympäristöministeri*. Siinä pariskunta lähtee katsomaan Rauhanjunaa kuin Matti ja Liisa rautatietä konsanaan Juhani Ahon teoksessa. Samainen Rauhanjuna päätyi myös Huovisen kirjoittamaan ja Pauli Virtasen ohjaamaan 10-osaiseen tv-sarjaan *Lyhyet erikoiset* yhdeksi osaksi.  Eppu Normaalin kappaleessa ”Terve vaan ja onnea”, joka julkaistiin ''Tie vie'' -albumilla vuonna 1982, kerrotaan myös rauhanjunasta ironiseen sävyyn. Kohu-63-yhtyeen syksyllä 1982 julkaistulla ''Lisää verta historiaan'' -EP:llä on ”Kaatakaa rauhanjuna” -niminen kappale.

Rauhanjuniksi on kutsuttu useita junia, joilla solidaarisuutta osoittavat suuret ryhmät ovat matkustaneet kriisialueille tai suuriin kansainvälisiin rauhankokouksiin. Samaan henkeä nimen puolesta on Pasilassa toimivan Rauhanaseman perustamisessa 1986.

## Lähteet

## Kirjallisuutta
* 
*
Edward Said

**Edward Wadie Saïd** (arabiaksi: إدوارد وديع سعيد‎, Idwārd Wadīʿ Saʿīd) (1. marraskuuta 1935 Jerusalem, Palestiinan brittiläinen mandaatti – 25. syyskuuta 2003 New York, New York) oli palestiinalaisyhdysvaltalainen kirjailija, kirjallisuusteoreetikko, kulttuurikriitikko ja palestiinalaisten oikeuksien ajaja. Hän oli yksi tärkeimmistä postkolonialismin teorioiden luojista. Sen lisäksi hän oli tunnettu postmodernisti. Hän oli myös Columbian yliopiston professori.

Edward Said syntyi Jerusalemissa. Hänen isänsä oli palestiinalaistaustainen Yhdysvaltain kansalainen ja äitinsä palestiinalainen. Sekä hänen isänsä että äitinsä olivat uskonnoltaan protestantteja. Edward Said kuoli leukemiaan 67-vuotiaana. 

## Orientalismi
Saidin tunnetuin teos on *[[Orientalismi (kirja)|Orientalismi]]* (1978). Said kirjoitti, että hän halusi kirjalla osoittaa, että puhe islamista oli radikaalisti vääristynyttä ei vain siksi, että se halusi puristaa rikkaan ja monimuotoisen islamilaisen elämän johonkin ideologiseen kaavaan, vaan myös siksi, että se toisti orientalistisia virheitä, joiden mukaan voidaan sanoa, että oikea islam on jotain X, Y tai  Z. 

### Arvioita ja kritiikkiä
Helsingin Sanomien muistokirjoituksessa Toni Ervamaa kirjoitti, että teos Orientalism (1978) mullisti tavan, jolla lännen ja idän, pohjoisen ja etelän, alistajien ja alistettujen suhteista puhuttiin. Said väitti, että läntinen kulttuuri näkee  "idän" eksoottisen kiehtovana, mutta toisaalta tietämättömänä, laiskana ja katalana haaremien maana. Tämä tapa nähdä itä oli samalla tapa käyttää valtaa. 

Semiootikko ja persialaisen runouden tuntija Henri Broms (1927–2014) kirjoitti, ettei ollut tavannut yhtään kirjaa, joka kääntäisi tosiasiat siinä määrin päälaelleen kuin Edward Saidin *Orientalismi,* ja että sille veti vertoja vain Stalinin Kootut teokset. Said muun muassa väitti, ettei Saksassa ollut mainitsemisen arvoista orientalistiikka, ja että orientalistiikka oli syntynyt tukemaan kolonialistista siirtomaavaltaa.

Antropologi Philip Carl Salzman arvostelee Saidin näkemystä, jonka mukaan ihmiset ovat enemmän tai vähemmän samanlaisia, ja tämän takia on väärää essentialismia tehdä kulttuurien välille eroja, jotka toiseuttavat muita ihmisiä. Salzman väittää, että Saidin asenne on etnosentrismiä, joka projisioi länsimaiset arvot myös muihin kulttuureihin ja pitää läntisiä arvoja muita parempina.    

## Suomennetut teokset
* 
* 

## Lähteet

* 
*
*

### Viitteet

## Aiheesta muualla

* Edward Saidin muistokirjoitus Helsingin Sanomissa.
* The Edward Said Archive. 
* Kätketty Imperialismi . Eva Packalén & Jari Sedergren.
Rainy River (Minnesota-Ontario)

**Rainy River** () on noin 140 kilometriä pitkä joki Kanadan ja Yhdysvaltojen rajalla. Joki erottaa Ontarion provinssin Minnesotan osavaltiosta.

Joki saa alkunsa Rainy Lake -järven länsipuolelta ja kulkee pääsääntöisesti länsi- ja luoteissuuntaan, Minnesotan International Falls -kaupungin ja Ontarion Fort Frances -kylän läpi, sekä Minnesotan Baudetten kaupungin ja Ontarion Rainy Riverin kylän kautta. Lopulta se laskee Lake of the Woods -järven eteläpäähän. Lake of the Woods -järveltä on edelleen yhteys Winnipegjoen, Winnipegjärven ja Nelsonjoen kautta Hudsoninlahdelle. Joki on padottu International Falls -kaupungin lähettyvillä, jossa on vesivoimalaitos. Joen valuma-alue saa alkunsa noin sata kilometriä Yläjärvestä länteen, joka oli myös vuonna 1670 Hudson's Bay Companylle myönnetyn Rupertinmaan kaakkoisraja.

Joen ylittävät Baudette-Rainy River International Bridge- ja Fort Frances-International Falls International Bridge -sillat, jotka ovat virallisia rajanylityspaikkoja.

Rautatieyhtiö Ontario and Rainy River Railway aloitti toimintansa vuonna 1901. Rautatien omistaa nykyisin Canadian National. Kanadan puolella ratalinjaus seuraa jokea.

## Aiheesta muualla
*State of Minnesota: Rainy River Basin
Rainy River (Ontario)

**Rainy River** on kylä Kanadassa, Ontarion provinssissa. Se sijaitsee valtakunnanrajana toimivan Rainy River -joen rannalla. Kylässä sijaitsee raja-asema ja joen ylittävän Baudette-Rainy River International Bridge -sillan kautta yhteys Baudetten kaupunkiin Minnesotaan. Kylän väkiluku oli vuonna 2006 suoritetussa väestönlaskennassa 909 asukasta. 

Vuonna 1895 alueelle saapui ensimmäiset asukkaat, jotka perustivat sahan. Vuonna 1898 Beaver Mills Lumber Company osti perustetun sahan ja asutuskeskus nimettiin yhtiön mukaan "Beaver Mills". Nimi säilyi vuoteen 1904 jolloin kylä virallisti perustettiin ja otti nimensä Rainy River joen mukaan. 

Alueella on runsaasti rautamalmia ja kaivostoiminta on tärkeä teollisuudenala kylässä. Ensimmäiset merkit rautamalmista löydettiin vuonna 1897, kun Steep Rock -järven rannalta löydettiin hematiittilohkareita, jotka ilmaisevat rautamalmin esiintymisen. Muistolaatta malmiesiintymästä on pystytetty alueelle. 

Kylän väkiluku kasvoi nopeasti 1900-luvun alussa voimakkaasta metsätaloudesta johtuen. Vuonna 1901 Ontario and Rainy River Railway -rautatie aloitti toimintansa. Se yhdistettiin vuonna 1915 Canadian Northern Railway -yhtiöön, joka on nykyisin Canadian National Railway -yhtiön omistuksessa. Vuonna 1910 Minnesotan puolelta alkunsa saanut suuri metsäpalo tuhosi suuren osan kaupunkia. Tämän vuoksi sahateollisuus muutti pois kylästä ja väkiluku putosi 4&nbsp;500 asukkaasta noin 1&nbsp;000:een asukkaaseen. Nykyisin kalastus- ja metsästysturismista on muodostunut tärkeä tulonlähde kylälle.

## Lähteet

## Aiheesta muualla

*Rainy River kylän kotisivut
Rainy River

**Rainy River** tarkoittaa seuraavia:

* Rainy River, joki Kanadan ja Yhdysvaltain rajalla.
* Rainy River, kylä Ontariossa, Kanadassa, saman nimisen joen varrella
* Rainy River District, hallinnollinen alue Ontariossa
* Rainy River, Black River joen sivujoki Yhdysvalloissa
* Rainy River, Uudessa-Seelannissa
Lynn Jenkins

**Lynn Jenkins** (s. 10. kesäkuuta 1963 Holton, Kansas) on yhdysvaltalainen republikaanipoliitikko.

Jenkins on 3. tammikuuta 2009 alkaen toiminut Yhdysvaltain edustajainhuoneen jäsenenä Kansasin toisesta vaalipiiristä. Hän voitti marraskuun 2008 vaaleissa istuvan edustajan, demokraatti Nancy Boydan prosentein 51–46. Hänet valittiin republikaanien ehdokkaaksi elokuussa, jolloin hän voitti esivaaleissa Jim Ryunin, edustajainhuoneen entisen jäsenen ja olympiamitalistin. Jenkins on edustajainhuoneen pankkivaliokunnan jäsen.

Jenkins on varsinaiselta ammatiltaan hyväksytty julkinen tilintarkastaja (). Hän opiskeli Kansas State Universityssä Manhattanin kaupungissa Kansasissa ja Weber State Universityssä Ogdenissa Utahissa. Hän aloitti poliittisen uransa Kansasin edustajainhuoneessa, jonka jäsen hän oli vuosina 1999–2001. Vuodesta 2001 vuoteen 2003 hän oli jäsenenä osavaltionsa senaatissa ja vuodesta 2003 vuoteen 2008 hän oli Kansasin osavaltion State Treasurer, valtiovarainministeri, joksi hänet valittiin kaksissa vaaleissa, 2002 ja 2006.  

Maanviljelijäperheeseen syntynyt Jenkins on uskonnoltaan metodisti. Hän avioitui vuonna 1983 Scott Jenkinsin kanssa, jonka kanssa hänellä on kaksi lasta, tytär Hayley ja poika Hayden. Scott Jenkins haki avioeroa marraskuussa 2008.

## Lähteet
*Lynn Jenkinsin verkkosivut 
*Jenkins Biographical Directory of the United States Congressin sivuilla
Kirjobekardi

**Kirjobekardi**  (*Pachyramphus versicolor*) eli aiemmalta nimeltään **kirjolepinkäistyranni** on Etelä-Amerikassa tavattava varpuslintu. Laji kuuluu tityrojen heimoon.

## Koko ja ulkonäkö
Kooltaan kirjobekardi on noin 13&nbsp;cm. Koiraan päälaki, selkä ja perä ovat väriltään mustat. Siivissä on runsaasti valkoisia täpliä ja leveä valkoinen reunus. Pyrstön ja perän väri on harmaa. Koiraan pään sivut ovat väriltään vihertävän keltaiset. Vatsa on väritykseltään valkoinen ja siinä on heikkoja harmaita raitoja. Naaraan päälaki on harmaa. Selkä on oliivinvihreät ja siivet mustat ja punaruskeat. Naaralla on keltaiset silmärenkaat, jotka puuttuvat koiraalta. Naaraan vatsa on vaalean keltainen hämärästi erottuvin harmain raidoin.

## Levinneisyys ja elinympäristö
Kirjobekardin elinalue ulottuu Costa Ricasta Länsi-Panamaan ja Kolumbiasta Venezuelaan ja Bolivian pohjoisosiin. Lajia tavataan valoisissa vuoristometsissä ja niiden laitamilla. Yleensä lintu elää 1&nbsp;600–2&nbsp;600 metrin korkeudella merenpinnasta.

## Elintavat ja lisääntyminen
Kirjobekardit elävät yksin tai pareittain. Ne muodostavat usein sekaparvia muiden hyönteisiä syövien lintujen, kuten tangaroiden, kanssa.

Kirjobekardin pesä on muodoltaan pallomainen ja sijaitsee usein joen penkan tai laidunmaiden läheisyydessä. Se rakentaa pesän puuhun 3–30 metrin korkeuteen. Pesä on tehty sammaleesta, lehdistä, ruohoista ja puiden kuoresta. Pesän sisäänkäynti on tunneli pesän sivulla. Pesimäaika kestää maaliskuusta kesäkuuhun. Naaras munii yleensä kaksi valkeaa munaa, jotka ovat kanelinruskeanruskean tai laventelinsinisen pilkuttamia. Molemmat sukupuolet osallistuvat pesän rakentamiseen ja kuoriutuneiden poikasten hoitamiseen. Naaraan hautoessa munia koiras laulaa usein läheisessä puussa.

## Lähteet
PAND – Taiteilijat rauhan puolesta

**PAND – Taiteilijat rauhan puolesta** on vuodesta 1983 alkaen toiminut suomalainen taiteilijoiden ja kulttuurityöntekijöiden rauhanjärjestö, jonka tavoitteena on aseistariisunnan, rauhan ja ihmisoikeuksien edistäminen. PAND on puolueisiin sitoutumaton. Järjestön puheenjohtaja on varjoteatteritaiteilija Elviira Davidow.

Yhdistyksen toiminta on tapahtumia ja kampanjoita rauhanajatusten levittämiseksi, yhteistyötä taiteilija-, rauhan- ja ihmisoikeusjärjestöjen kanssa sekä kehitysyhteistyön ja kulttuurivaihdon tukemista ja toteuttamista.

Järjestö on kansainvälisen taiteilijoiden rauhanliikkeen PAND Internationalin (Performers and Artists for Nuclear Disarmament) jäsen.

## Puheenjohtajat
*Juha-Pekka Väisänen ?–2013
*Eeva-Helena Inomaa 2014–
*Antti Seppänen –2023
*Elviira Davidow 2023–

## Katso myös
*Värillä ei ole väliä

## Lähteet

## Aiheesta muualla
*PAND – Taiteilijat rauhan puolesta
Surukit

**Surukit** (*Schiffornis*) eli aiemmalta nimeltään **isotanssijat**  on tityrojen heimoon kuuluva varpuslintusuku. Aiemmin heimo katsottiin kuuluvaksi kotingojen heimmon. Surukkeihin kuuluu BirdLifen mukaan 7 lajia.

## Surukkeihin (''Schiffornis'') kuuluvia lajeja
* Guayanansurukki *Schiffornis olivacea*
* Harmaapääsurukki *Schiffornis major*
* Pronssisurukki *Schiffornis aenea*
* Rastassurukki *Schiffornis turdina*
* Ruostesiipisurukki *Schiffornis stenorhyncha*
* Ruskosurukki *Schiffornis veraepacis*
* Sammalsurukki *Schiffornis virescens*

## Lähteet

## Aiheesta muualla
*ITIS: Schiffornis 
*ZipcodeZoo: Schiffornis
Oikeustie

**Oikeustie** eli oikeussuojatie eli oikeuslinja tarkoittaa tuomioistuinten käyttöä oikeudellisen suojan haennassa. Muutoksenhaussa riita- ja rikosasioissa oikeustie tarkoittaa ylemmän muutoksenhakuasteen käyttöä eli valituksen tekemistä ensin hovioikeuteen ja sitten korkeimpaan oikeuteen. Oikeusteiden ja niiden käytön tuntemus on osa juristin ammattitaitoa. Oikeustien vastakohta on hallintoasioissa käytetty muutoksenhakumenettely eli *hallintotie*. Hallinto-oikeudelliset valitukset osoitetaan ensin hallinto-oikeuteen ja sitten korkeimpaan hallinto-oikeuteen.

## Lähteet
Purppurarinteiden ratsastajat

**Purppurarinteiden ratsastajat** () on Zane Greyn vuonna 1912 kirjoittama romaani. Se kertoo Jane Withersteenin elämästä mormoniyhteisön parissa. Kirjan tapahtumat sijoittuvat vuoteen 1871. Teos oli ensimmäisiä "villiä länttä" käsitteleviä kuvitteellisia kertomuksia ja edisti kyseisen kirjallisuudenlajin  suosiota.

Purppurarinteiden ratsastajista on julkaistu elokuvaversio vuosina 1918, 1925, 1931 ja 1941. Vuonna 1996 teoksesta ilmestyi myös tv-elokuva. Teoksen vuonna 1915 ilmestynyt jatko-osa *The Rainbow Trail* (suomennettu nimellä "Satumaan lilja") käsittelee 10 vuotta myöhäisempiä tapahtumia. Jatko-osa julkaistiin myöhemmin alkuperäiskäsikirjoitusta lähemmin muistuttavana nimellä *The Desert Crucible*.

## Aiheesta muualla
*Purppurarinteiden ratsastajat Gutenberg-projektissa
Oikeussääntö

**Oikeussääntö** on oikeusteoriassa oikeusnormi, jonka osat ovat tunnusmerkistö ja oikeusvaikutus. Oikeussäännöt ilmentävät konkreettista, yksityiskohtaista ja teknistä oikeudellisen sääntelyn muotoa, ja ne ovat käyttäytymisen ohjeina yksiselitteisiä ja ehdottomia. Oikeussäännöt asetetaan oikeusnormeina vastakkain oikeusperiaatteiden kanssa. Yleisemmässä oikeudellisessa kielenkäytössä oikeussääntö ja oikeusnormi ovat toistensa synonyymejä.

## Oikeussääntöjen voimassaolo ja soveltaminen
Oikeussääntöjen voimassaolo perustuu niiden muodolliseen syntytapaan eli lainsäätäjän, tuomioistuimen tai muun viranomaisen päätökseen. Lainsäädäntö muodostaa oikeussäännöille yleensä yksiselitteisen ja ehdottoman normiauktorin, jolloin oikeussäännöt aina joko ovat voimassa tai eivät ole voimassa. Voimassaolevat oikeussäännöt voidaan pääsääntöisesti aina tunnistaa yksiselitteisesti niiden muodollisen syntytavan perusteella.

Oikeussäännöt soveltuvat yksittäiseen oikeustapaukseen joko/tai eli kaikki-tai-ei-mitään -tyyppisesti. Oikeussääntö joko soveltuu tapaukseen tai se ei siihen sovellu, mutta se ei voi soveltua siihen enemmän tai vähemmän. Oikeussääntöjen soveltamisessa on kyse subsumptiosta, jossa tapauksen oikeustosiseikasto alistetaan eräänlaiseen elementeittäin toteutuvaan yksi-yhteen kuvaussuhteeseen, jonka johtopäätös on, se, että oikeusvaikutuksista tulee säännön käskemiä. Oikeussäännöt ovat omalla sovellusalueellaan ehdottomia ja lopullisia, eli oikeussääntö kykenee yksinään määräämään tapauksen lopputuloksen, jos se soveltuu siihen. Kaksi keskenään ristiriitaista oikeussääntöä ei voi samanaikaisesti olla voimassa samassa oikeusjärjestyksessä, vaan jompikumpi säännöistä tulee katsoa osittain tai kokonaan pätemättömäksi normiristiriidan ratkaisemiseksi. Tällaiset oikeussääntöjen väliset ristriiidat ratkaistaan soveltamalla yleisiä ristiriitojen ratkaisuperusteita, joiden mukaan hierarkkisesti ylempi laki syrjäyttää alemman lain (lat. *lex superior derogat legi inferiori*), ajallisesti myöhempi laki syrjäytää aiemman lain (lat. *lex posterior derogat legi priori*) ja erityislaki syrjäyttää yleisen lain (lat. *lex specialis derogat legi generali*).

## Lähteet
* 
* 
* 

### Viitteet
Massimo Zanetti Beverage Group

**Massimo Zanetti Beverage Group** on yksi Euroopan suurimmista kahvialan yrityksistä. Yhtiöllä on kahvin paahtimotoimintaa mm. Italiassa, Suomessa, Ranskassa, Itävallassa, Hollannissa, Puolassa, Brasiliassa ja Yhdysvalloissa. Massimo Zanetti Beverage Group toimii kahviliiketoiminnan kaikilla sektoreilla kaikkiaan noin 100 maassa. Yhtiö osti vuonna 2002 suomalaisen Meiran. 

## Lähteet
Fantsnäs

**Fantsnäs** on kylä Loviisassa Loviisanlahden eteläisen osan (aikaisemmin Mertlax, Määrlahden) molemmin puolin. Valko oli osa Fantsnäsiä, kunnes se lunastettiin satamaksi 1900-alussa. Myös Hattom, Källa ja Vårdö olivat osa Fantsnäsiä. 

Kylä on ollut luotsipaikka sekä Svartholman linnakkeen ensimmäisen komendantin Hägerflychtin asuinpaikka. Hän luultavasti rakensi 1770-luvulta olevan everstiluutnantin talon, joka edelleen on paikallaan. Fantsnäsistä kulkivat talvitiet saaristoon ja Svartholmaan.

Omistajasuvut ovat olleet muiden muassa Golowitz, Creutz, von Morian, von Born ja Ramsay.

Kylässä oli aikoinaan neljä taloa Smeds (=Smiss), Weckas, Nicus ja Ers; nykyisin vain Smeds ja Weckas. Loviisan palon jälkeen 1855 tarkoitus oli siirtää kaupunki Fantsnäsiin, mutta rahapulan takia näin ei tapahtunut.

Peter Golowitz rakensi rälssitilan Fantsnäsiin 1625–26. Kuoltuaan 1673 hän testamenttasi tilansa Lorentz Creutzille ja Peterin poika Johan Golowitz jäi perittömäksi. Hän riitautui Creutzin kanssa ja hänet tuomittiin kuolemaan, mutta tuomio muutettiin maanpaoksi ja Johan katosi.

Fantsnäsiin liittyvää aineistoa Ruotsin kansallisarkistosta ja suomalaisista maanmittauskartoista on cd-levylle skannattuna Kansallisarkistossa ja Suomen Sukututkimusseurassa. Tämä käsittää noin parisataa asiakirjaa sekä karttoja. Fantsnäsin nimistöstä on tehty myös laudaturtyö (HY, Nordidk litteratur/ Tuulikki Ramsay).

## Lähteet

## Aiheesta muualla
*
Tityrat (suku)

**Tityrat** (*Tityra*) on tityrojen heimoon kuuluva varpuslintusuku. Aiemmin suku luettiin kuuluvaksi kotingoihin. Tityroihin kuuluu BirdLifen mukaan neljä lajia.

## Tityroihin (''Tityra'') kuuluvia lajeja
* Hopeatityra (*Tityra cayana*)
* Mustalakkitityra (*Tityra inquisitor*)
* Naamiotityra (*Tityra semifasciata*)
* Valkopyrstötityra (*Tityra leucura*)

## Lähteet

## Aiheesta muualla
*ITIS: Tityra 
*ZipcodeZoo: Tityra
Kahdeksan serkusta

**Kahdeksan serkusta** () on yhdysvaltalaisen Louisa May Alcottin vuonna 1875 julkaistu tytöille suunnattu romaani. Kirja sijoittuu 1800-luvulle Amerikan itärannikolle. Kirjan jatko-osa on nimeltään *[[Kun ruusu puhkeaa]]*.

## Juoni

Kirja kertoo orvoksi jääneestä 13-vuotiaasta tytöstä, Rose Campbellista. Tyttö on lempeä, sairaalloinen ja arka. Sitten kuvioihin tulee hänen meriltä palaava tohtori-setänsä Alec, joka ottaa tytön hoiviinsa. Rose tutustuu myös seitsemään veikeään poikaserkkuunsa. Vähitellen Rosesta kehittyy iloinen ja terve nuori nainen, jota kaikki seitsemän serkkua ihailevat, ja jota Alec-setä syvästi rakastaa.

## Merkkihenkilöt
Rose Campbell on kirjan päähenkilö, joka romaanin alussa menettää rakkaan isänsä ja jää orvoksi. Hän saa uuden huoltajan ja tutustuu seitsemään poikaserkkuunsa sekä moneen tätiinsä, ja hänen elämänsä muuttuu totaalisesti. Rose on luonteeltaan arka, hieman turhamainen ja äärimmäisen hyväsydäminen. Kirjan myötä hän kehittyy paljon sekä fyysisesti että henkisesti.

Alec-setä on Rosen uusi huoltaja. Hän on ammatiltaan lääkäri, mutta on työskennellyt myös laivalla ja matkustellut todella paljon. Tohtori Alec on hyvin järkevä ja mukava mies, ja hän voittaakin holhokkinsa sydämen alta aikayksikön.

Febe Moore on Rosen paras ystävä. Hän toimii Campbellien talossa keittiöapulaisena, ja on asunut lapsuutensa köyhäintalossa. Rose tahtoo auttaa Febeä elämässä ja päättää ottaa tämän "ottosisarekseen". Febe on kaunis ja osaa laulaa todella hyvin. Hän on myös vaatimaton ja todella kiltti.

Archibald Campbell eli Archie, on vanhin Rosen serkuista. Hän on hyvin asiallinen, suora ja kohtelias nuorimies. Archie on hieman ihastunut Febeen.

Charlie Cambell on toiseksi vanhin serkuista. Hän on pojista komein, mutta kova keppostelemaan ja kiusaamaan tyttöjä.

Mackenzie Campbell eli Mac on kolmanneksi vanhin serkku, josta Rose pitää eniten. Mac on rehellinen kirjatoukka, joka ei välitä paljon kohteliaisuuksista ja sen sellaisesta. Kirjassa Mac sairastuu ja melkein sokeutuu, jolloin Rose on hänen tukenaan ja auttaa poikaa selviämään koetuksesta.

Loput Campbellin pojista ovat nimeltään Steve, Will, Geordie ja Jamie.

## Lähteet

## Aiheesta muualla
*
Gautier de Châtillon

**Gautier de Châtillon** (1100-luku) oli ranskalainen kirjailija ja teologi, joka kirjoitti latinaksi. Hän opiskeli Stephen Alinerrelaisen alaisena Pariisin yliopistossa. Luultavasti juuri opiskeluaikanaan hän kirjoitti latinaksi satiirisia vaganttirunoja. Gautier oli elinaikanaan tunnettu Aleksanteri Suurta käsitelleen *Alexandreis, sive Gesta Alexandri Magnin* takia. Alexandres on heksametrillä kirjoitettu anakronistinen teos. Siinä oletetaan esimerkiksi että Jeesus eli ennen Aleksanteri Suurta. *Alexandreis* oli suosittu ja vaikutusvaltainen teos jo Gautierin elinaikana. Matthaeus Vindocinensis ja Alain de Lille lainasivat sitä, ja Arrighetto da Settimello imitoi sitä. 

Monia muita runoja, jotka on kirjoitettu samaan tyyliin, on väitetty Gautierin kirjoittamiksi. Runojen lisäksi hän kirjoitti dialogin, jossa hän hyökkää juutalaisuutta vastaan, ja kolminaisuutta käsitelleen teoksen.
Milan Kopecký

**Milan Kopecký** (s. 11. toukokuuta 1981 Praha, Tšekki) on tšekkiläinen entinen jääkiekkoilija. Hän pelasi valtaosan urastaan kotimaansa sarjoissa ja vietti uran ehtoopuolen Saksan alasarjoissa. Kopecký voitti Tšekin mestaruuden pelatessaan HC Slavia Prahassa kaudella 2002–2003.

## Ura
Kopecký on HC Slavia Prahan kasvatti.

Kopecký pelasi ensimmäiset Extraligan pelinsä Slavia Prahassa kaudella 1999–2000. Hän voitti Tšekin mestaruuden keväällä 2003. Kopecký siirtyi kaudeksi 2005–2006 HC České Budějoviceen, mutta palasi kesken kauden takaisin HC Slavia Prahaan. Kauden 2006–2007 hän pelasi HC Chemopetrol Litvínovin riveissä.

Kauden 2007–2008 Kopecký aloitti Aasian Liigassa edustaen Anyang Hallaa, mutta pelasi loppukauden Tšekin toiseksi korkeimmalla sarjatasolla ensin Dukla Jihlavassa ja sitten HC Berounsti Medvedissä.

Kopecký teki marraskuussa 2008 vuoden mittaisen sopimuksen Kiekko-Vantaan kanssa. Hän teki Mestiksen runkosarjassa 29 pelaamassaan ottelussa tehot 9+13=22.

Kaudet 2009–2010 ja 2010–2011 Kopecký pelasi Tšekin toisella sarjatasolla. Kauden 2011–2012 hän aloitti tšekkiläisessä kolmannen sarjatason HC Valašské Meziříčíssä, mutta siirtyi sitten Regionalligassa, Saksan neljännellä sarjatasolla, pelanneeseen TSV Peißenbergiin, jossa hän viihtyi myös seuraavan kauden. Vuonna 2013 hän siirtyi Saksan viidennelle sarjatasolle EA Schongauhun, jossa hän pelasi yhteensä seitsemän kautta kauden 2019–2020 loppuun.

## Lähteet
Regalianus

**P.** **C**(**ornelius**?). **Regalianus** (k. noin 261) oli roomalainen sotilas ja keisari Gallienuksen usurpaattori. Eutropiuksen mukaan hänen nimensä oli **Trebellianus** ja Aurelius Victorin mukaan taas **Regillianus**. *[[Historia Augusta]]* kertoo, että hän oli syntyjään daakialainen ja polveutui kuningas Decebaluksesta, mutta tämä on luultavasti fiktiota. Regalianus saattoi olla kotoisin senaattorisuvusta ja liittyi sitten armeijaan. Hän palveli ainakin Valerianuksen aikana 250-luvulla, jolloin hänet ylennettiin. Hänen vaimonsa oli eräs Sulpicia Dryantilla.

Persialaiset löivät suuren roomalaisarmeijan Carrhaen lähistöllä vuonna 260 ja vangitsivat keisari Valerianuksen. Kaappauksen jälkeisessä sekasorrossa ilmestyi lukuisia kapinoita eri puolella valtakuntaa. Pannoniassa maaherra Ingenuus julistautui keisariksi, mutta hän kukistettiin pian. Tämän jälkeen Gallienus joutui lähtemään Pohjois-Italiaan taistelemaan alemanneja vastaan. Germaanien ryöstöretket Tonavan yli Pannoniaan ja Moesiaan kuitenkin jatkuivat ja armeija tarvitsi pätevän johtajan, joka pystyisi pysäyttämään hyökkäykset. Pian Tonavan alueen legioonat kapinoivat uudestaan ja huusivat Regalianuksen keisariksi. Hän nimitti vaimonsa *[[Augusta (arvonimi)|Augustaksi]]* ja alkoi lyöttää kolikoita hänen ja vaimonsa nimellä Carnuntumissa.

*Historia Augustan* mukaan Regalianusta eivät surmanneet Gallienuksen joukot vaan omat sotilaat ja roksolaanit. Hän saattoi myös kuolla sarmaattien hyökkäyksessä vuonna 261.

## Lähteet
*
*

### Viitteet
Wario Land

**Wario Land** on pelisarja, jonka päähenkilö on Wario. Pelisarjan pelit ovat sivuttain vieriviä tasohyppelypelejä. Pelisarjan ensimmäinen osa oli *[[Wario Land: Super Mario Land 3]]*.

## Pelit

**[[Wario Land: Super Mario Land 3]]* (Game Boy, 1994)
**[[Virtual Boy Wario Land]]* (Virtual Boy, 1995)
**[[Wario Land II]]* (Game Boy, Game Boy Color, 1998)
**[[Wario Land 3]]* (Game Boy Color, 2000)
**[[Wario Land 4]]* (Game Boy Advance, 2001)
**[[Wario Land: The Shake Dimension]]* (Wii, 2008)

## Katso myös
* Luettelo Wario-peleistä

## Lähteet

*http://www.mariowiki.com/Wario_Land:_Super_Mario_Land_3
*http://www.mariowiki.com/Virtual_Boy_Wario_Land
*http://www.mariowiki.com/Wario_Land_II
*http://www.mariowiki.com/Wario_Land_3
*http://www.mariowiki.com/Wario_Land_4
*http://www.mariowiki.com/Wario_Land:_Shake_It!
John Tyndall

**John Tyndall** (2. elokuuta 1820 – 4. joulukuuta 1893) oli irlantilainen fyysikko. Hän tutki muun muassa diamagnetismia, magnetismia ja otsonia. Hänen sanotaan olevan ensimmäinen henkilö, joka tutki tietyn alueen ilmakehän saastepitoisuutta. Tutkijantyönsä lisäksi hän toimi opettajana. 

Tyndall teki kokeiluja ilmiöstä, jossa lämpösäteily absorboituu molekyylitasolla. Hän kutsui tätä kaloresenssiksi.

Tyndall syntyi Irlannissa köyhään protestanttiperheeseen. Hän työskenteli opiskeluaikoinaan maanmittarina, ja käytti säästönsä tohtorikoulutukseen Marburgin yliopistossa Saksassa.

Vuonna 1859 Tyndall alkoi tutkia ilmakehän kaasujen säteilyominaisuuksia. Hän osoitti että happi, typpi ja vety päästävät lämpösäteilyn lävitseen, kun taas muut kaasut ovat säteilylle läpinäkymättömiä. Hänen kokeistaan selvisi myös  että  vesihöyry, hiilidioksidi ja otsoni sitovat säteilyä parhaiten, ja näistä etenkin vesihöyry säätelee maapallon pintalämpötilaa.

Tyndall oli lahjakas kirjoittaja, joka onnistui selittämään fysiikkaa tavallisille ihmisille harvinaisen hyvin.

Tyndall meni naimisiin vuonna 1876 paljon itseään nuoremman Louisa Hamiltonin kanssa. Avioliitto oli onnellinen. Louisa avusti miestään myös tämän työssä ja kirjeenvaihdossa. Louisan ilmeinen älykkyys ei kuitenkaan saanut Tyndallia muuttamaan viktoriaaniselle ajalle tyypillisiä mielipiteitään naisista alempiarvoisina olentoina.

Myöhemmällä iällä Tyndall kärsi unettomuudesta, johon hän otti lääkkeenä kloraalihydraattia. Hän kuoli kyseisen lääkkeen yliannostukseen vuonna 1893.

## Lähteet

## Aiheesta muualla

* Mike Hulme: On the origin of ‘the greenhouse effect’: John Tyndall’s 1859 interrogation of nature Royal Met. Soc.
Wario Land: The Shake Dimension

**Wario Land: The Shake Dimension** (Pohjois-Amerikassa nimellä **Wario Land: Shake It!** ja Japanissa nimellä **Wario Land: Shake**) on videopeli Wiille. Tämä peli on Wario Land -pelisarjan viimeinen osa. Tämän pelin kehittäjä on Good-Feel ja julkaisija Nintendo. 

## Lähteet
Porin Rakennusmessut

**Porin Rakennus ja LVI-Messut** on Satakunnan Ammattikorkeakoulun rakennustekniikan opiskelijoista koostuvan Porin Valmistuvat Rakennusinsinöörit Ry:n järjestämä kaksipäiväinen ja vuosittain järjestettävä tapahtuma. 

Messut ovat olleet ja ovat edelleen täysin opiskelijavetoiset. SAMK seuraa messuja sivusta, muttei osallistu messujen järjestämiseen.

## Historia

Messuja on järjestetty jo vuodesta 1964 alkaen Porin teknillisen oppilaitoksen, nykyisen Satakunnan Ammattikorkeakoulun Tekniikan Porin yksikön viimeisen vuoden opiskelijoiden projektina. Aluksi messujen järjestäjinä toimivat valmistuvat rakennusmestarit, mutta vuonna 1972 vastuu siirtyi valmistuville rakennusinsinööreille.

Aluksi tapahtumaa järjestettiin Porin Karhulinnan tiloissa. Sieltä messut siirtyivät nykyisen Satakunnan Ammattikorkeakoulun tiloihin. Vuonna 1992 messut siirtyivät juuri valmistuneeseen Porin Karhuhalliin, jossa messut ovat toimineet siitä asti.

Messujen vuosittainen kävijämäärä on ollut runsas 10 000 kävijää.

Vuoden 2011 messut jäivät viimeisiksi yksinomaan Porin rakennusmessuiksi, sillä vuoden 2012 messujen järjestäjät ovat käyneet eri koulutusohjelman, kuin aikaisemmat vuodet, mukaan on ympätty LVI-puolta, joten messut kulkevat 2012 alkaen nimellä Porin Rakennus- ja LVI-messut.

## Vuoden 2009 messut

Vuoden 2009 messut järjestettiin 21.3.-22.3.2009 Porin Karhuhallissa. Messujen teemana oli energiansäästö. Messut juonsi Jorma Piisinen eli Remontti-Reiska. Esiintyjinä messuilla oli The Spectre sekä Janne Tulkki. Messuilla oli jälleen kävijöitä noin 10 000.

## Vuoden 2016 messut
Vuoden 2016 Porin Rakennus Ja LVI-Messut järjestettiin 19.-20.3.2016 Porin Karhuhallissa. Messujen teemana oli linjasaneeraus, sekä energiatehokkaat säästöratkaisut omakotitaloissa. Messut juonsi Elina Wallin ja pääesiintyjänä oli Anssi Kela. Ice Hearts-hyväntekeväisyysjärjestö piti messuilla huutokaupan, jonka tuotto ohjattiin lasten ja nuorten liikuntaan.

Vuoden 2017 Rakennus- ja LVI-messut katkaisivat vuosikymmenien perinteen ja jäivät viimeisiksi laatuaan.

## Aiheesta muualla

* Porin Rakennus ja LVI-messujen www-sivu
* Satikan artikkeli Porin Rakennusmessuista ja Porin valmistuvat rakennusinsinöörit ry:stä
Tierpark Berlin

**Tierpark Berlin** on toinen Berliinin kahdesta eläintarhasta. Eläintarha on 160 hehtaarin kokoinen, mikä tekee siitä pinta-alaltaan Euroopan suurimman maisemaeläintarhan. Eläinmäärällä mitattuna Tierpark on kuitenkin huomattavasti pienempi kuin Berliinin toinen eläintarha, Zoologischer Garten Berlin. Tierparkissa on 6&nbsp;572 yksittäistä eläintä, jotka edustavat 645 eri lajia.

Itä-Saksa perusti eläintarhan Friedrichsfelden linnan puistoon vuonna 1955, kun Zoologischer Garten oli Berliinin jaossa jäänyt Länsi-Berliinin puolelle. Viime vuosina eläintarha on tullut kuuluisaksi onnistuneesta norsujen kasvatusohjelmastaan. Eläintarha on myös yksi harvoista Länsi-Euroopan tarhoista, joissa on myskihärkiä. 

## Lähteet

## Aiheesta muualla

* Eläintarhan verkkosivut
Ingenuus

**Ingenuus** (k. 258 tai 260) oli roomalainen usurpaattori, joka nousi kapinaan keisari Gallienusta vastaan Pannoniassa vuonna 258 tai todennäköisemmin 260. Hän oli kapinan aikana Pannonian maaherra.

Erään teorian mukaan Ingenuus julistautui keisariksi heti sen jälkeen kun Gallienuksen vanhin poika Valerianus II oli kuollut Pannoniassa vuonna 258. Luultavammin hän kuitenkin kapinoi vasta kun Gallienuksen isä ja kanssahallitsija Valerianus joutui persialaisten vangitsemaksi 260. Kun Gallienus kuuli Ingenuuksen kapinasta, hän kokosi armeijansa nopeasti ja lähti kenraali Aureoluksen kanssa Pannoniaan ja kukistivat Ingenuuksen joukot Mursan lähellä. Ingenuus luultavasti kuoli taistelussa tai itsemurhan tekemänä.

## Lähteet
*

### Viitteet
Def Jam Recordings

**Def Jam Recordings** on yhdysvaltalainen hip hop -musiikkiin erikoistunut levy-yhtiö, jonka omistaa Universal Music Group.

Def Jam Recordingsin perustivat musiikkituottajat Russell Simmons ja Rick Rubin vuonna 1984. Levy-yhtiön kuuluisia artisteja ovat olleet muun muassa Justin Bieber, LL Cool J, Beastie Boys, Logic, Public Enemy, Rihanna, Leona Lewis ja Slayer.

## Lähteet
Mario Kart Arcade GP

**Mario Kart Arcade GP** () on vain kolikkopelinä julkaistu *[[Mario Kart]]* -sarjan peli, joka on julkaistu vuonna . Pelin on kehittänyt Namco. Pelille on julkaistu jatko-osa *[[Mario Kart Arcade GP 2]]*.

## Pelattavat hahmot

*Mario
*Luigi
*Peach
*Yoshi
*Toad
*Donkey Kong
*Bowser
*Wario
*Pacman
*Ms. Pacman
*Blinkki

## Kentät

; Mario Cup 
*Mario Highway
*Mario Beach

; DK Cup 
*Donkey Kong Jungle
*Bananan Ruins

; Wario Cup
*Diamon City
*Snow Panic
 
; Pac-Man Cup 
*Pac-Mountain
*Pac-Labyrinth
 
; Bowser Cup 
*Bowser's Castle
*Castle Wall
 
; Rainbow Cup 
*Rainbow Coaster
*Rainbow Downhill

## Aiheesta muualla
* 
* 
* 

*Super Mario Wiki - Mario Kart Arcade GP
The E.N.D.

**The E.N.D.** (lyh. **The Energy Never Dies**) on hip hop -yhtye The Black Eyed Peasin viides studioalbumi. Albumia on myyty maailmanlaajuisesti 6 miljoonaa kappaletta.

## Kappaleet
#
#
#
#
#
#
#
#
#
#
#
#
#
#
#

### Deluxe-Editionin 2-CD
#
#
#
#
#
#
#
#
#
#

## Arvostelut
* Allmusic: 
* Robert Christgau: A
* Entertainment Weekly: B
* Rolling Stone: 

## Listasijoitukset

## Julkaisuhistoria

## Lähteet
Juha Mäki

**Juha Mäki** (s. 12. tammikuuta 1981) on suomalainen salibandyn pelaaja. Hän on Oulun Luistinseuran maalivahti. Ennen OLS:siin siirtymistä Mäki pelasi KST:ssä sekä Pöllöissä, joka on Raahesta.

Mäki on pelannut uransa aikana 183 runkosarjaottelua Salibandyliigassa.

## Lähteet

## Aiheesta muualla
* Mäki OLS:n sivuilla
Sachs (yritys)

**SFM GmbH**, ennen **Sachs Fahrzeug- und Motorentechnik GmbH** on saksalainen mopojen ja moottoripyörien valmistaja. Yrityksen perusti Carl Marschüt vuonna 1886 Neumarkt'ssa nimellä Nürnberger Hercules-Werke. Schweinfurtissa toiminut Fichtel & Sachs AG osti yrityksen vuonna 1963. Vuonna 1998 SACHS Fahrzeug- und Motorentechnik GmbH myytiin Dutch Winning Wheels Groupille.

Yritys irrotettiin omaksi yhtiöksi, kun ZF osti Sachsin autoteollisuuden komponenttien valmistuksen.

Yritys on vanhin yhä toimiva moottoripyörävalmistaja maailmassa.

## Mallit
*SX1 50 
*SpeedForce 50
*SpeedJet 50
*49er 50
*Bee 50 & 125
*Eagle 50 & 125
*Quattrocento 400
*MadAss 50 & 125 
*X-Road 125
*Bullet 50cc
*XTC 125
*Dirty Devil 50
*Dirty Devil 110

## Lähteet

## Aiheesta muualla
* Yrityksen verkkosivut
Holtron Ventures

**Holtron Ventures** oli suomalainen pääomasijoitusyhtiö. Yhtiö oli Respect Ventures Groupin täysin omistama tytäryhtiö. Sen toimipaikka oli Espoon Westend.

Holtron toimi aikaisemmin venture capital -sijoittajana kolmen hallinnoimansa teknologiarahaston kautta. Pääomasijoitusyhtiöt Inventure ja Conor Venture Partners juontavat juurensa Holtroniin.

Holtron tuli markkinoille 2000-luvun alun osakekuplassa. Se aloitti rahoituskierroksensa kun teknologiayhtiöiden hinnat olivat korkeimmillaan. Tämä johti myöhemmin mittaviin alaskirjauksiin sijoitusrahastoissa. Kolmikosta Holtron, Nexit ja Stratos viimeksi mainittu ei selviytynyt alkua pitemmälle. Holtronin pienemmästä sijoituspoolista suurin osa kaatui nopeasti. Yritys jäi puolustamaan pientä MySQL-sijoitusta. Se teki sijoitusrahastostaan aikanaan Suomen kaikkien aikojen tuottoisimman. Holtronin "perilliset" Inventure ja Conorkin saivat koottua ensimmäiset rahastonsa vasta 2007–2008.

Yrityksen emoyhtiö asetettiin konkurssiin 7. huhtikuuta 2011, jonka myötä Holtron Ventures Oy:n ja koko konsernin toiminta loppui. Holtronin rahastojen sijoituskaudet olivat loppuneet jo useita vuosia aikaisemmin ja rahastojen varat oli jaettu sijoittajien kesken. Sillä ei ollut tiedotteen antamishetkellä myöskään sopimuksia, työntekijöitä tai luottoja rahoitus- tai luottolaitoksilta.

## Oikeustapaus
Holtron Ventures Oy:n hallituksen puheenjohtajana toiminut Harri Holländer tuomittiin 2019 Helsingin hovioikeudessa kahdesta törkeästä velallisen epärehellisyydestä kahdeksi vuodeksi ja kuudeksi vuodeksi ehdottomaan vankeusrangaistukseen. Hovioikeuden mukaan Holländer muun muassa nosti itselleen hallinnoimistaan yhtiöstä ulkomailla tehdyn työn palkkaa noin neljä miljoonaa euroa.

## Sijoituksia
*Navicore
*MySQL

## Lähteet

## Aiheesta muualla
* Aikaista rahaa teknologiayhtiöille. It-viikko, 19.9.2006.
* Holtron Ventures keräsi 7 miljoonaa euroa. Digitoday, 6.4.2004.
Roadline

**Roadline** on ranskalaisen ajoneuvovalmistaja Aixamin yksi tärkeimmistä mopoautomalleista. Sitä tuo maahan muiden Aixamin mallien ohella Forteco Finland Oy.

## Suomeen tuotavat Roadline-mallit
Suomeen tuodaan vain tavallista Roadlinea 400&nbsp;cm³ kokoisella Kubota-dieselmoottorilla, jonka teho on rajattu 4&nbsp;kilowattiin eli 5,5 hevosvoimaan ja nopeus on rajoitettu 45 kilometriin tunnissa, jolloin ajoneuvon saa rekisteröityä kevyeksi nelipyöräksi (L6e).

Muihin Euroopan maihin, joissa ei ole Suomen kaltaista kallista moottoripyörävakuutusta ja muutenkaan raskasta verotusta, viedään Roadline GT -mallia. Siihen voi valita:

* Kubotan valmistaman 599&nbsp;cm³ dieselmoottorin (teho: 11,2&nbsp;kW (15,2 hv) vääntö: 34 Nm huippunopeus: 78&nbsp;km/h) 
* Kubotan valmistaman 505&nbsp;cm³ bensiinimoottorin (teho: 15&nbsp;kW (20,4 hv) vääntö: 34 Nm huippunopeus: 93&nbsp;km/h).

Suomen tuontiohjelmasta on jätetty myös pois perusvarusteltu (Aixam-varustepaketti "Pack") Roadline-malli. Suomeen tuodaan siis vain Roadline Superluxea.

## Superluxe-varustepaketti
Superluxe-varusteinen, kuten Roadline aina on, sisältää seuraavat varusteet:

* Sähköikkunat
* Peruutustutka
* Korinvärinen katto
* Etusumuvalot
* Takasumuvalot
* Kromimaski
* Kromilistoitetut peilit
* Krominen Aixam -kylkimerkki

## Tekniset ominaisuudet
Suomeen tuotavat Aixam mallit jotka rekisteröidään mopoksi.
Johann Wolfgang Goethe-Universität Frankfurt am Main

**Johann Wolfgang Goethe-Universität Frankfurt am Main** on yliopisto Frankfurt am Mainissa, Saksassa. Yliopisto on perustettu 1910-luvun alussa ja siellä opiskelee noin 41&nbsp;000 opiskelijaa, joista noin 6&nbsp;500 on ulkomaalaisia. Yliopisto levittäytyy neljälle eri kampukselle Frankfurtin ympäristöön. Siellä voi opiskella muun muassa taloustiedettä, oikeustiedettä, historiaa ja filosofiaa.

## Katso myös
*Frankfurtin koulukunta

## Lähteet

## Aiheesta muualla

* Yliopiston sivut
Mikko Suvanto

**Mikko Suvanto** (s. 24. syyskuuta 1976 Helsinki) on suomalainen jääkiekkoilija, pelipaikaltaan keskushyökkääjä. Suvanto on Jokereiden kasvatti ja pelasi Jokereissa koko junioriuransa. Hän siirtyi heti juniori-iän päätyttyä KJT:hen kausiksi 1997–1999 pelaamaan 1. divisioonaa. Seuraava kausi kului Esbjerg IK:ssa, Tanskan pääsarjassa ja kausi 2000–2001 saman sarjan Herning Blue Foxissa. Kaudella 2001–2002 Suvanto pelasi neljä Suomi-sarjan peliä Espoon Palloseurassa, kunnes palasi Herning Blue Foxiin, jossa pelasi myös seuraavan kauden.

Kaudeksi 2003–2004 Suvanto teki sopimuksen Tampereen Ilveksen kanssa. Hän teki 56 ottelussa tehot 10+9=19. Suvanto teki jatkosopimuksen Ilvekseen myös kaudeksi 2004–2005, mutta hänen oli vaikea mahtua kokoonpanoon ja hän pelasikin samana kautena myös SaiPassa ja siirtyi loppukaudeksi Ruotsin toiseksi korkeimmalla sarjatasolla HockeyAllsvenskanissa pelaavaan AIK IF:ään. Hän pelasi ruotsalaisseurassa vielä seuraavankin kauden. Kausi 2006–2007 kului Tanskassa, Herning Blue Foxissa, jossa hän pelasi myös kaudet 2000–2003.

Suvanto pelasi syyskaudella 2007–2008 LeKissä, mutta pelasi loppukauden Norjan Elitserienissä, IK Cometissa. Hän pelasi kauden 2008–2009 alussa myös Cometissa. Suvanto palasi LeKiin toistaiseksi voimassa olevalla sopimuksella ja sopimus sisälsi option ulkomaille siirtymisestä, mutta hän pelasi Lempäälässä kauden loppuun ja jatkoi seurassa myös seuraavan kauden.

Pienikokoinen Suvanto on vahva karvaaja. Hän osaa pelata sekä keskellä että laidassa.

## Lähteet
*
*
Antti Laitinen (salibandyn pelaaja)

**Antti Laitinen** (s. 1978) on suomalainen salibandyn pelaaja. Hän pelaa Oulun Luistinseurassa puolustajana. Ennen OLS:siin siirtymistä Laitinen pelasi muun muassa sveitsiläisessä SV Wiler-Ersigenissä.

Laitinen on pelannut uransa aikana 238 runkosarjaottelua Salibandyliigassa. Laitinen pelaa tällä hetkellä salibandya Koskelankylän Riennossa, miesten 2-divisioonassa.

## Lähteet